Referat fra styremøte i Bingsfoss sykkelklubb 1/2021

Dato:			13.01.21
Kl:			18.00 – 20.00
Sted:			Teams

Til stede:
Ludovic Pochon-Guerin, leder
Arild Hartmann, sportslig leder/nestleder
Elisabeth Marki-Madsen, kasserer
Hilde Touya, sekretær 

Følgende deltok også ved diskusjon av sak 1.1/21:
Hans Petter Lade, valgkomité 
Thomas Sørbøe, valgkomité
Jan Myhrvold, vara for valgkomité

Sak 1.1/21 Diskusjon med valgkomite om rekruttering av kandidater for å ta over alle ledige verv
Valgkomitéen skal sette i gang arbeidet med å finne kandidater til ledige verv innen årsmøte 9.mars 2021.
Valgkomitéen har ikke i oppgave å finne kandidater som skal være gruppeledere.  Styret har mandat til å gjøre dette.  
Styret lager en komplett «stillingsbeskrivelse» for de ledige styrevervene basert på rollebeskrivelsene som er gitt i organisasjonsplanen og erfaringer med hva arbeidet innebærer.
· Hilde ser på rollebeskrivelse for sekretær. 
· Arild ser på rollebeskrivelse for sportslig leder. 
Styret lyser ut ledige stillinger via Idrettens Online, BSK-hjemmeside eller andre aktuelle steder. Interesserte bes henvende seg til valgkomitéen.
Valgkomitéen ønsker forslag fra styret til aktuelle kandidater
Ved sesongstart er det vanlig med foreldremøte. Trenere arrangerer dette. 
Styret foreslår å beholde nåværende styrestruktur i 2021  

Sak 1.2/21 Godkjenning av saksliste
Saksliste ble godkjent.

Sak 1.3/21 Godkjenning av forrige møtereferat 
Møtereferatet ble godkjent. 
Sak 1.4/21 Gebyr for medlemskontingent
Elisabeth har tatt over som medlemsansvarlig. 
Hun velger å fakturere 438kr for standard medlemsavgift i 2021. Dette fordi Idrettens online tar et gebyr på 12kr. Dermed blir standard medlemsavgift for 2021, 450kr. Ingen økning fra 2020. Familiemedlemsskap er justert tilsvarende. 

Sak 1.5/21 Leie av Texasdalen
Klubben har en 20 års leieavtale med kommunen om leie av område der Texasdalen sykkelanlegg ligger. Avtalen ble inngått i 2016, men er ikke ferdig utarbeidet og derfor heller ikke tinglyst. Bjørn Holmen jobber med saken. 

Sak 1.6/21 Status planlegging av årsmøtet 2021
Gunnar Thorvaldsen har takket ja til å være dirigent på årsmøte
Kai Christian Johansen har takket ja til å holde foredrag om Mallorcaturene. Han holder dette uansett om det blir på klubbhuset eller via Temas.  
Elisabeth sender ut påmelding via Idrettens online til årsmøte der det skal krysses av for deltakelse på enten årsmøte eller foredrag eller begge deler.  
Ludovic sender ut E-post til alle gruppeledere hvor han ber om årsberetning for 2020.

Sak 1.7/21 Regnskap 
Styret leverer klubbens regnskap for 2020 med positiv balanse. Overskuddet er på ca. 157.000 kr. Årsak til stort overskudd er at sesongen har vært sterkt preget av Covid-19. 

Sak 1.8/21 Eventuelt

Elisabeth snakket om treningsavgift og når denne skal faktureres. Diskuteres videre i neste møte. 

Kommende møter:
Tirsdag 16. Februar kl. 19:00
Årsmøte: Tirsdag 9. Mars kl. 18:30
 
